《乡老蔡霞外尊师见过感怀书赠》
明代·虞堪

西来文物眼中稀，岁晚相逢款竹扉。万里祇操乡国语，百年惟竹野人衣。

翠蛾江上愁空老，白鹤辽东信未归。见说关山尘雾暗，不知城郭是耶非。

作者简介：元末明初苏州府长洲人，字克用，一字胜伯。元末隐居不仕。家藏书甚富，手自编辑。好诗，工山水。洪武中为云南府学教授，卒官。有《希澹园诗集》。